เงินบาทเปิด 30.14/19 บาท
ธนาคารกรุงเทพ รายงาน เงินบาทเปิด 30.14/19 คาดทรงตัว-ไร้ปัจจัยใหม่ มองกรอบ 30.05-30.25
23 ธ.ค. 2553

ธนาคารกรุงเทพ รายงาน เงินบาทเปิด 30.14/19 คาดทรงตัว-ไร้ปัจจัยใหม่ มองกรอบ 30.05-30.25
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.14/19 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.16/17 บาท/ดอลลาร์
วันนี้คาดว่าการเคลื่อนไหวของเงินบาทจะค่อนข้างนิ่ง และไม่มีปัจจัยใหม่เข้ามามีผลต่อตลาด โดยปัจจัยเดิมๆ ที่นักลงทุนยังคงต้องติดตาม คือ กรณีปัญหาหนี้สินในแถบยูโรโซน
"วันนี้บาทคงจะยังนิ่งๆ เพราะตอนนี้ยังไม่มีปัจจัยเข้ามาใหม่ มีก็แค่เรื่องเดิม ปัญหาหนี้ในแถบยุโรปที่ยังไม่ค่อยดีนัก" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.20/67 เยน/ดอลลาร์ ส่วนเงินยูโรอยู่ที่ระดับ 1.3100/3140 ดอลลาร์/ยูโร
คืนนี้ สหรัฐฯ จะมีการรายงานข้อมูลเศรษฐกิจที่สำคัญ ได้แก่ จำนวนผู้ขอรับสวัสดิการว่างงานรายสัปดาห์, ยอดขายบ้านใหม่เดือนพ.ย., รายได้ส่วนบุคคลเดือน พ.ย. และยอดสั่งซื้อสินค้าคงทนเดือน พ.ย. เป็นต้น
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.05-30.25 บาท/ดอลลาร์